



(Kumpulan ayat-ayat 1-7) 



"Dengan nama Allah yang Maha Penyayang dan Maha 
Pengasih(l). Segala puji-pujian terpulang kepada Tuhan yang 
memelihara semesta alam(2). Yang Maha Penyayang dan 
Maha Pengasih(3). Tuhan Yang menguasai Hari 
Pembalasan(4). Hanya Engkau sahaja (Tuhan) yang kami 
sembah dan hanya kepada Engkau sahaja kami pohon 
pertolongan(5). Tunjukkan kami jalan yang lurus(6). laitu 
jalan orang-orang yang Engkau telah kumiakan ni'mat ke 
atas mereka, bukan jalan orang-orang yang Engkau murkai, 
dan bukan pula jalan orang-orang yang sesat.“(7) 


(Kelebihan surah) 

Setiap orang Islam membaca surah yang pendek 
dan mengandungi tujuh ayat ini sekurang-kurangnya 
tujuh belas kali sehari semalam dan lebih sekali ganda 
lagi apabila ia menunaikan solat sunat, dan sebanyak- 
banyaknya tanpa had apabila ia ingin mengadap Allah 
dengan soiat-soiat tambahan selain dari solat-solat 
fardhu dan solat-solat sunat. Setiap solat tidak sah 
tanpa membaca surah ini. Ini berdasarkan keterangan 
hadith al-Bukhari dan Muslim dari Rasulullah s.a.w. 
dari hadith 'Ubadah ibn as-Samit: Sabda Rasulullah 
s.a.w.: 


yang membayangkan sebahagian hikmat mengapa 
Surah al-Fatihah dipilih untuk diulang-ulangkan 
bacaannya dalam setiap rakaat solat dan hikmat 
batalnya setiap solat yang tidak dibacakan Surah al- 
Fatihah. 


(Pentafsiran ayat 1) 


Surah ini dimulakan dengan: 



"Dengan nama Allah yang Maha Penyayang dan Maha 
Pengasih. "(1) 

Kedudukan isi f-u 

Walaupun ada khilaf mengenai isi 

apakah ia merupakan satu ayat dalam setiap surah 
atau ia merupakan satu ayat A!-Qur'an yang 
dimulakan dengannya ketika membaca setiap surah, 
namun menurut pendapat yang arjah (terkuat) ia 
adalah satu ayat di dalam Surah al-Fatihah dan 
dengannya ia dikirakan tujuh ayat. Dan di sana ada 
suatu pendapat yang mengatakan bahawa yang 
dimaksudkan dengan firman Allah 'Azzawajaila: 



"Sesungguhnya Kami telah kumiakan kepadamu tujuh ayat 
dari ayat-ayat yang diulang-ulangkan bacaannya dan Al- 
Qur'an yang agung". 


(Surah al-Hijr: 87) 

ialah Surah al-Fatihah yang disifatkan sebagai surah 
yang mempunyai tujuh ayat dan sebagai "al- 
Mathani" kerana ia diulang-ulangkan bacaannya di 
dalam solat. 

Memulakan sesuatu dengan "nama Allah" itu 
merupakan satu adab cara yang diwahyukan oleh 
Allah kepada Rasul-Nya dalam ayat pertama yang 
diturunkan kepada beliau dengan ittifaq para ulama' 
ia itu: 


«-.IsSOl Uli ^ V 

"Tiada solat kepada mereka yang tidak membaca Surah al- 
Fatihah." 



" Bacalah dengan nama Tuhanmu yang mendptakan. 


Di dalam surah ini terkandung dasar-dasar 'aqidah 
dan dasar-dasar kefahaman Islam, juga dasar-dasar 
perasaan (terhadap Allah) dan tawajjuh kepada-Nya 


(Surah al-'Alaq: 1) 

Adab Cara Islam Memulakan Segala Tindakan 
Dengan Bismillah 

Adab cara ini amat sesuai dengan dasar kefahaman 
Islam yang agung, yang menganggapkan Allah 
bersifat Maha Awal dan Maha Akhir, Maha Zahir dan 
Maha Batin, j 4 " Allah S.W.T. 

adalah Zat yang maujud yang sebenar dan seluruh 
maujud yang lain mendapat kewujudan mereka dari 
kewujudan Allah dan segala permulaan yang lain 
adalah berpangkal dari kewujudan Allah, kerana itu 
amatlah wajar segala permulaan, segala harakat atau 
tindakan dan segala tujuan itu dimulakan dengan 
nama-Nya. 

Allah S.W.T. sifatkan diri-Nya di permulaan dengan 
sifat-sifat ar-Rahman: "Maha Penyayang", dan ar- 
Rahim: "Maha Pengasih" iaitu dua sifat yang 
mencakup segala pengertian, kasih sayang dan 
kasihan belas dan segala keadaannya. Hanya pada 
Allah S.W.T. sahaja terkumpul dua sifat ini. Begitu 
juga hanya Allah sahaja yang wajar disifatkan dengan 
ar-Rahman: "Maha Penyayang". Mana-mana hamba 
Allah boleh disifatkan dengan sifat ar-Rahim, tetapi 
tidak boleh disifatkan dengan sifat ar-Rahman dari 
segi kepercayaan dan lebih tidak wajar lagi 
dikembarkan kedua-dua sifat itu padanya. 

Walaupun terdapat perselisihan pendapat tentang 
pengertian dua sifat ini, iaitu manakah di antara 
keduanya yang mempunyai pengertian kasih sayang 
dan kasihan belas yang lebih luas, namun perselisihan 
itu bukanlah dari perbahasan yang kita hendak 
bicarakan dengan terperinci dalam Tafsir Fi Zilal ini, 
malah kita hanya membuat kesimpulan sahaja dari 
perbahasan itu bahawa kedua-dua sifat ar-Rahman 
dan ar-Rahim adalah meliputi segala pengertian kasih 
sayang dan kasihan beias, juga meliputi segala 
keadaan dan bidangnya. 

Jika memulakan sesuatu dengan nama Allah yang 
mengandungi maksud mentauhidkan Allah dan 
beradab sopan dengan-Nya itu merupakan dasar 
pokok dalam kefahaman Islam, maka pencakupan 
segala pengertian kasih sayang dan kasihan belas- 
dengan segala keadaan dan bidangnya dalam dua 
sifat ar-Rahman dan ar-Rahim itu merupakan dasar 
yang kedua di dalam kefahaman ini, dan ia juga 
menggariskan hakikat hubungan yang wujud di 
antara Allah dengan para hamba-Nya. 

(Pentafsiran ayat 2) 

Setelah dimulakan dengan nama Allah yang Maha 
Penyayang dan Maha Pengasih, diiringi pula dengan 
mengadap Allah serta mempersembahkan kepada- 
Nya segala sanjungan dan pujian dan menyifatkan- 
Nya sebagai Tuhan yang memegang teraju Rububiyah 
yang mutlak terhadap semesta alam: 

"Segala puji-pujian terpulang kepada Allah Tuhan yang 
memelihara semesta alam."(2) 


Kelebihan Ucapan A ^»^1 

Alhamdulillah adalah perasaan kesyukuran yang 
melimpah pada hati Mu'min sebaik ia teringat kepada 
Allah, kerana kewujudan dirinya dari mula lagi adalah 
dari limpah ni'mat kumiaan Ilahi yang 
membangkitkan kesyukuran, pujian dan sanjungan, 
malah di setiap kelip mata dan detik waktu, dan di 
setiap langkah Allah melimpahkan ni'mat dan rahmat- 
Nya ke atas seluruh makhluk-Nya terutama manusia, 
kerana itu mengucap Alhamdulillah di awal dan di 
akhir merupakan salah satu dari dasar-dasar 
kefahaman Islam secara langsung. Firman Allah: 

"Dan Dialah Allah, tiada Tuhan yang lain melainkan Dia, 
terpulang kepada-Nya seluruh kepujian di awal dan di akhir. " 

(Surah al-Qasas: 70) 


Namun demikian, kemurahan dan limpah kurnia 
Allah ke atas hamba-Nya yang mu'min itu adalah 
sampai ke tahap setinggi-tingginya apabila hamba itu 
berkata: "Alhamdulillah", maka Allah akan tuliskan 
untuknya satu balasan kebaikan yang mengatasi 
segala timbangan neraca yang lain. Tersebut di dalam 
sunan Ibn Majah dari Ibn 'Umar r.a. bahawa 
Rasulullah s.a.w. telah menceritakan kepada mereka, 
iaitu ada seorang hamba Allah mengucap kepujian 
dengan kata: 


diJlkLi'jHjkpj -UJ-1 lili b 

"Wahai Tuhanku! Segala kepujian itu terpulang kepada-Mu, 
iaitu kepujian yang layak dengan keagungan zat-Mu dan 
kebesaran kuasa-Mu." 

Ucapan ini telah menyulitkan dua malaikat pencatat 
amalan, kedua-duanya tidak tahu bagaimana hendak 
menulis pahalanya, lalu kedua-dua malaikat itu 
mengadap Allah dan berkata kepada-Nya: "Ada 
seorang hamba mengucapkan pujian yang kami tidak 
mengetahui bagaimana hendak menulis balasannya?" 
Firman Allah (Sedangkan Dia lebih mengetahui apa 
yang telah diucapkan hamba-Nya itu): "Apakah pujian 
yang telah diucapkan oleh hamba-Ku itu?" Jawab 
kedua-dua malaikat itu: Dia berkata, "Wahai Tuhanku 
segala kepujian itu terpulang kepada-Mu, iaitu 
kepujian yang layak dengan keagungan zat-Mu dan 
kebesaran kuasa-Mu." Firman Allah kepada kedua- 
duanya: "Tulislah ucapan itu sebagaimana yang 
diucapkan oleh hamba-Ku sehingga ia menemui Aku 
dan Aku sendiri yang akan membalaskannya." 

Pengertian Al-Rabb Yang Luas 

Bertawajjuh kepada Allah dengan mengemukakan 
sanjungan dan kepujian menggambarkan perasaan 
Mu'min yang terharu sebaik sahaja ia teringat kepada 
Allah sebagaimana telah kami terangkan sebelum ini. 
Adapun bahagian akhir ayat: 

T uhan yang memelihara semesta alam. "(2) 

adalah menjadi dasar kefahaman atau kepercayaan 
Islam kerana sifat Rububiyah yang mutlak dan 
menyeluruh itu merupakan salah satu dari dasar-dasar 
'aqidah Islam. Kata-kata "vj" bererti pemelihara, 
penguasa, pentadbir dan pengurus yang 
mengendalikan urusan keislahan dan kerja-kerja 
tarbiyah dan pengasuhan terhadap seluruh makhluk- 
Nya. 

Allah tidak menciptakan alam kemudian 
membiarkannya begitu sahaja. Malah Dia 
memperelok, menjaga, memelihara dan mengasuhnya 
kerana itu hubungan di antara Allah dan makhluk 
sentiasa berterusan di setiap waktu dan keadaan. 

Konsep Rububiyah Allah yang mutlak terhadap 
seluruh makhluk-Nya merupakan persimpangan jalan 
yang memisahkan di antara 'aqidah Tauhid yang jelas 
dan sempurna dengan 'aqidah yang kabur yang 
terjadi akibat dari ketidakjelasan dan ketidaktegasan 
hakikat Tauhid ini. Ramai manusia yang mengakui 
Allah sebagai Tuhan Pencipta alam, tetapi di samping 
itu mereka mempercayai berbagai-bagai tuhan yang 
lain yang menguasai kehidupan mereka. Kepercayaan 
yang seperti ini nampak jelas aneh dan lucu, tetapi 
itulah yang telah berlaku dan sedang berlaku. Al- 
Qur'an telah menceritakan tentang perkataan 
sekumpulan kaum Musyrikin yang menyembah 
bermacam-macam tuhan itu: 

"Kami tidak menyembah mereka melainkan supaya mereka 
mendampingkan kami lebih dekat kepada Allah. " 

(Surah az-Zumar: 3) 


Al-Qur'an juga telah menceritakan tentang 
sekumpulan Ahlii-Kitab: 



"Mereka mengambil ulama'-ulama' dan paderi-paderi 
mereka selaku tuhan-tuhan yang lain dari Allah. " 


(Surah at-Taubah: 31) 

. 'Aqidah-'aqidah jahiliyah yang tegak di merata 
negeri semasa kedatangan Islam penuh dengan 
kepercayaan kepada berbagai-bagai tuhan yang 
disifatkan sebagai tuhan-tuhan kecil di samping tuhan 
yang agung mengikut sangkaan mereka. 

Konsep Rububiyah Allah Yang Mutlak Yang 
Dibawa Oleh Islam 

Konsep Rububiyah yang mutlak yang meliputi 
seluruh alam yang terkandung di dalam surah ini 
merupakan persimpangan jalan yang memisahkan di 
antara 'aqidah yang tersusun rapi dengan 'aqidah 
yang kacau-bilau. Konsep ini bertujuan supaya seluruh 
alam bertawajjuh kepada Allah yang Tunggal yang 
Berkuasa Penuh dan menolak semua tuhan yang lain, 
juga menghapuskan kebingungan bertawajjuh 
kepada bermacam-macam tuhan itu, dan seterusnya 


supaya hati seluruh alam tenang dan tenteram 
kepada naungan dan Rububiyah Allah yang kekal dan 
pemeliharaan-Nya yang tidak pernah putus dan tak 
kunjung hilang, bukannya seperti pendapat Aristotle - 
yang dianggap sebagai setinggi-tinggi kefahaman 
falsafah - yang mengatakan bahawa Allah telah 
menciptakan alam kemudian la tidak 
mempeduiikannya dengan alasan kerana martabat 
Allah itu begitu tinggi dan tidak wajar untuk 
memikirkan sesuatu yang rendah dari-Nya dan kerana 
Ailah hanya memikirkan tentang Zat-Nya sahaja. 
Aristotle yang mengeluarkan pendapat ini merupakan 
ahli falsafah yang paling besar dan akalnya 
merupakan akal manusia yang paling tinggi. 

Timbunan Sampah Sarap Kepercayaan Yang Karut 
Memerlukan Penerangan AI-Qur'an Yang 
Berulang-ulang 

Islam datang ketika dunia dipenuhi dengan 
timbunan 'aqidah-'aqidah, pemikiran-pemikiran, 
dongeng-dongeng, pendapat-pendapat falsafah, 
kepercayaan-kepercayaan yang karut-marut, yang 
bercampur aduk di antara yang benar dengan yang 
batil, yang betul dengan yang palsu, agama dengan 
khurafat, falsafah dengan dongeng, dan hati nurani 
manusia di waktu itu meraba-raba dalam gelap-gelita 
dan dalam sangkaan-sangkaan tanpa berpijak pada 
suatu keyakinan. 

Padang gurun yang tidak mempunyai sebarang 
kemantapan, sebarang keyakinan dan sebarang nur 
itulah yang (menjadi latar belakang) yang melingkungi 
kefahaman dan pemikiran manusia terhadap Allah, 
sifat-sifat-Nya, hubungan-Nya dengan para makhluk- 
Nya terutama hubungan di antara Allah dan manusia. 

Oleh sebab itu hati nurani manusia tidak berupaya 
memperolehi satu pegangan yang kukuh mengenai 
persoalan alam ini, persoalan diri mereka sendiri dan 
persoalan sistem hidup mereka sebelum mereka 
memperolehi pegangan yang kukuh mengenai 
persoalan 'aqidah mereka, persoalan kefahaman 
terhadap Tuhan mereka dan sifat-sifat-Nya, dan 
sebelum mereka mendapat satu 'keyakinan yang jelas 
dan lurus di tengah kebutaan, di tengah-tengah 
kesesatan dan di tengah-tengah timbunan 
kepercayaan yang karut itu. 

Seseorang itu tidak dapat memahami betapa 
perlunya kemantapan ini sehingga ia mengetahui 
betapa besarnya timbunan kepercayaan yang karut 
itu, dan sehingga ia memeriksa kesesatan yang penuh 
dengan berbagai-bagai 'aqidah, berbagai-bagai 
kefahaman, berbagai-bagai dongeng, berbagai-bagai 
pendapat falsafah, berbagai-bagai tanggapan yang 
karut dan berbagai-bagai fikiran yang kacau yang 
mencemari dan mempengaruhi hati nurani manusia. 
Inilah keadaan yang didapati oleh Islam ketika ia 
datang. Apa yang kami sebut secara sepintas lalu 
mengenai kepercayaan-kepercayaan ini hanya satu 
bahagian yang kecil sahaja. (Dalam pentafsiran surah- 
surah Al-Qur'an kelak akan dibentangkan berbagai- 

bagai bentuk kepercayaan itu yang diolahkan oleh Al- 
Qur'an dengan pengolahan yang lengkap dan 
sempurna). 

Oleh sebab itulah perhatian pertama Islam adalah 
lebih dahulu ditujukan kepada usaha membersihkan 
bidang 'aqidah ketuhanan, menetapkan kefahaman 
yang meyakinkan hati nurani mengenai persoalan 
Allah dan s if at-sif at-Nya , dan hubungan-Nya dengan 
para makhluk-Nya dan hubungan para makhluk 
dengan-Nya secara tegas dan yakin. 

Oleh sebab itulah kepercayaan Tauhid yang 
sempurna, tulen, bersih dan menyeluruh, tidak 
bercampur dengan sesuatu yang asing sama ada dari 
dekat atau dari jauh, merupakan landasan kefahaman 
dan kepercayaan yang dibawa oleh Islam, dan Islam 
terus berusaha membersihkan kepercayaan ini di 
dalam hati nurani manusia dan memeriksa setiap 
fikiran yang kotor di sekitar hakikat Tauhid itu supaya 
ia bersih dari segala kekeliruan dan kesamaran dan 
supaya tetap teguh tanpa dimasuki tanggapan yang 
karut baik dari apa-apa bentuk sekalipun. 
Demikianlah islam memberi kata pemutus yang begitu 
jelas dan terang mengenai sifat-sifat Allah terutama 
sifat-sifat yang ada hubungan dengan sifat Rububiyah 
yang mutlak. Kebanyakan timbunan sampah sarap 
kepercayaan yang wujud di padang gurun kesesatan 
itu ialah sampah pendapat-pendapat falsafah dan 
'aqidah-'aqidah yang simpang-siur, tanggapan- 
tanggapan yang kacau dan dongeng-dongeng yang 
karut tentang persoalan sifat-sifat ketuhanan yang 
amat penting ini, iaitu persoalan yang mempunyai 
kesan yang amat besar di dalam hati nurani manusia 
dan budi pekerti mereka. 

Sesiapa yang mengkaji usaha-usaha yang 
berterusan yang telah dilakukan oleh islam untuk 
menegakkan kata pemutus mengenai Zat Allah, sifat- 
sifat-Nya dan hubungan-Nya dengan para makhluk- 
Nya, iaitu usaha-usaha dalam bentuk penerangan nas- 
nas Al-Qur'an yang begitu banyak tanpa mengkaji 
timbunan sampah-sarap (kepercayaan karut) yang 
berat yang wujud di padang gurun yang amat luas, di 
mana sesatnya umat manusia itu, mungkin tidak 
dapat memahami sejauh itu. ia memerlukan kepada 
penerangan Ai-Our'an yang berulang-ulang itu dan 
kepada pemeriksaan yang begitu teliti di segala 
lorong dan pintu hati nurani. Tetapi dengan mengkaji 
timbunan sampah-sarap itu dapatlah diketahui betapa 
perlunya usaha-usaha yang berterusan itu dan betapa 
besarnya peranan yang dilakukan oleh 'aqidah Islam 
untuk membebaskan hati nurani manusia dari 
kepenatan meraba-raba dan terumbang-ambing di 
antara berbagai-bagai tuhan palsu, kepercayaan- 
kepercayaan dan dongeng-dongeng yang karut- 
marut. 

Keindahan, kesempurnaan dan keseimbangan 
'aqidah Islam dan kemudahan hakikat Tauhid yang 
agung yang didokong oieh Islam itu tidak terserlah 
kepada hati dan akal manusia seterang yang terserlah 
kepadanya setelah ia lebih dahulu mengkaji dan 


menyelidiki timbunan sampah-sarap jahiliyah dari 
berbagai-bagai 'aqidah, kepercayaan, dongeng dan 
falsafah-falsafah terutama yang memperkatakan 
tentang hakikat ketuhanan dan hubungan-Nya 
dengan alam. Ketika inilah terserlah bahawa 'aqidah 
Islam benar-benar merupakan rahmat yang haqiqi 
kepada hati dan akal, iaitu satu rahmat yang 
mengandungi keindahan dan kemudahan, kejelasan 
dan keseimbangan, kehampiran, kemesraan, dan 
hubungan harmoni secara langsung yang mendalam 
dengan fitrah manusia. 

(Pentafsiran ayat 3) 

Hubungan Kasih Mesra Dan Belas Kasihan Allah 
Terhadap Manusia 



"Yang Maha Penyayang dan Maha Pengasih."(3) 

Kedua-dua sifat yang meliputi segala pengertian 
kasihan belas dan kasih sayang dalam segala keadaan 
dan bidangnya ini diulangi sekali lagi di tengah- 
tengah ayat untuk menonjolkan lagi ciri yang jelas 
dari konsep Rububiyah Allah yang sempurna, dan 
untuk menegakkan asas-asas hubungan yang kekal di 
antara Allah dengan makhluk-makhluk-Nya iaitu 
hubungan kasih sayang dan belas kasihan yang 
merangsangkan kesyukuran dan sanjungan, 
hubungan yang ditegakkan di atas rasa ketenteraman 
dan kemesraan. Oleh sebab itulah kesyukuran dan 
sanjungan itu merupakan sambutan semulajadi 
terhadap rahmat kasih sayang dan belas kasihan yang 
lemah-lembut itu. 

Tuhan Dalam Islam Dan Tuhan Dalam Agama Syirik 

Tuhan yang disembah di dalam Islam tidak 
memburu para hamba-Nya seperti musuh memburu 
musuh sebagaimana yang dilakukan oleh tuhan-tuhan 
atau dewa-dewa Olympus (tempat kediaman dewa- 
dewa) di sa'at-sa'at mereka dilanda keinginan- 
keinginan dan kemarahan-kemarahan seperti yang 
digambarkan oleh dongeng-dongeng mereka. Tuhan 
di dalam Islam tidak merancangkan tipu daya 
membalas dendam terhadap para hamba-Nya seperti 
yang didakwa oieh dongeng-dongeng yang 
dipalsukan di dalam perjanjian lama (Taurat) 
sebagaimana diceritakan di dalam dongeng Babel Bab 
Dua Belas Sifrut-Takwin (Bahagian Penciptaan) 1 


Seluruh penduduk bumi menggunakan bahasa yang sama 
dan bercakap dengan percakapan yang sama. Apabila mereka 
berpindah ke kawasan timur, di sana mereka menemui satu 
perlembahan di negeri Syin'ar lalu mereka pun tinggal di sana. 
Mereka berkata satu sama lain, * Marilah kita buat bata dan 
membakarnya!" Mereka menggunakan bata-bata sebagai 
batu dan menggunakan tar sebagai simen. Lalu mereka 
berkata: "Marilah kita sendiri membina sebuah bandar 
dengan sebuah menara yang kemuncaknya mencakar langit 
dan marilah kita mengadakan satu nama untuk kita supaya 
kita tidak pecah bertaburan di merata peiusuk bumi," Lalu 
Tuhan turun untuk melihat bandar dan menara yang hendak 
dibina oleh manusia itu kemudian Tuhan berkata: "Memang 

[Pentafsiran ayat 4) 



'Tuhan yang menguasai Hari Pembalasan. "(4) 


Ini merupakan 'aqidah pokok yang amat besar dan 
mempunyai kesan yang amat mendalam dalam 
seluruh hidup manusia, iaitu 'aqidah pokok 
mempercayai Hari Akhirat. Kata-kata "yang 
menguasai" atau "penguasa" membayangkan darjah 
kuasa yang paling tinggi. "Hari Pembalasan" ialah 
hari penentuan balasan di Akhirat. Ramai orang yang 
percaya kepada Uluhiyah Allah dan percaya bahawa 
Aliahlah yang menciptakan alam buana ini bagi 
pertama kali, namun demikian mereka tidak percaya 
kepada Hari Balasan. Keperihalan setengah-setengah 
mereka telah diceritakan oleh Al-Qur'an: 




" Dan jika engkau bertanya mereka: Siapakah yang telah 
menciptakan langit dan bumi nescaya mereka menjawab: 
Allah." 


(Surah az-Zumar: 38) 


Kemudian dalam surah yang lain Ai-Qur'an 
menceritakan hal mereka: 



"Bahkan mereka hairan kerana mereka telah didatangi 
seorang Rasul yang memberi peringatan dari . kalangan 
mereka sendiri, lalu berkatalah orang-orang kafir: ini adalah 
suatu perkara yang amat aneh.(2) Apakah setelah kami mati 
dan menjadi tanah (kami akan dihidupkan kembali)? Itu 
adalah suatu perkembalian yang amat jauh. 0)" 

(Surah Qaf: 2-3) 


benar mereka semua menggunakan satu bahasa yang sama 
dan inilah permulaan apa yang mereka akan buat. Sekarang 
mereka tidak dilarang untuk berbuat apa sahaja yang mereka 
mahu membuatnya. Marilah kita turun dan pecahkan bahasa 
mereka kepada berbagai-bagai bahasa supaya mereka tidak 
dapat memahami satu sama lain." Kemudian Tuhan 
pecahbelahkan mereka bertaburan di muka bumi dan mereka 
pun berhenti membina bandar itu. Oleh sebab itu tempat ini 
digelarkan Babil (yang bererti memecahbelahkan bahasa) 
kerana Tuhan memecahbelahkan bahasa penduduk bumi dan 
menjadikan mereka bertaburan di merata pelusuk negeri di 
bumi. (Terjemahan secara langsung dari Taurat - Teks 
Inggeris). 


Rahsia Di Sebalik Kepercayaan Kepada Hari Akhirat 

Kepercayaan terhadap Hari Balasan merupakan satu 
lagi 'aqidah pokok di dalam Islam. Nilai kepercayaan 
ini ialah ia meletakkan pandangan dan hati manusia 
pada sebuah alam yang lain setelah tamatnya alam 
bumi supaya mereka tidak begitu terkongkong 
kepada keperluan-keperluan bumi, juga supaya 
mereka tidak begitu gelisah untuk mendapatkan 
balasan dan ganjaran dari hasil usaha mereka dalam 
usia mereka yang pendek di alam bumi yang terbatas 
ini, dan ketika itu barulah mereka dapat melakukan 
amalan-amalan semata-mata kerana Allah dan 
sanggup menunggu ganjarannya mengikut 
bagaimana yang ditentukan Allah sama ada di alam 
bumi ini atau di alam Akhirat. Mereka sanggup 
menunggu dengan tenang dan yakin terhadap 
balasan yang baik itu serta berpegang teguh dengan 
kebenaran, mereka sanggup menunggu dengan 
selesa, lapang dada dan penuh kepercayaan, kerana 
itu kepercayaan kepada Hari Balasan merupakan 
persimpangan jalan yang memisahkan di antara 
perhambaan kepada keinginan-keinginan hawa nafsu 
dengan kebebasan insaniyah yang layak dengan 
kejadian makhluk manusia, persimpangan jalan yang 
memisahkan di antara tunduk kepada kefahaman- 
kefahaman bumi, nilai-nilainya dan ukuran-ukurannya 
dengan tunduk dan berpegang kepada nilai-nilai 
Rabbaniyah dan tidak tunduk kepada logik jahiliyah. 
Seterusnya ia merupakan persimpangan jalan di 
antara insaniyah dalam bentuk hakikatnya yang 
unggul sebagaimana yang dikehendaki Allah kepada 
para hamba-Nya dengan insaniyah dalam bentuk- 
bentuknya yang buruk, menyeleweng dan tidak 
sempurna. 

Kehidupan manusia tidak akan bergerak lurus di 
atas jalan Allah yang luhur selagi kepercayaan pokok 
kepada Hari Balasan ini tidak wujud di dalam 
pemikiran mereka, selagi hati mereka tidak yakin 
bahawa ganjaran dan balasan di alam bumi ini 
bukanlah ganjaran mereka yang terakhir dan selagi 
mereka yang mempunyai usia yang terbatas itu tidak 
percaya bahawa di sana ada sebuah alam hidup 
Akhirat yang patut mereka berjuang dan berusaha 
untuknya, dan patut berkorban untuk membantu 
kebenaran dan mendokong kebaikan dengan 
kepercayaan akan mendapat balasan dan ganjaran di 
alam Akhirat itu. 

Orang-orang yang beriman kepada alam Akhirat 
dan orang-orang yang ingkarkan hari Akhirat tidak 
mempunyai titik-titik persamaan dari segi perasaan, 
akhlak, kelakuan dan amalannya. Mereka merupakan 
dua golongan manusia yang berbeza. Mereka tidak 
bertemu di bumi dan tidak pula bertemu di Akhirat, 
inilah persimpangan jalan. 



16 


20 SURAH AL-FATIHAH C& 


JUZU' PERTAMA 


(Pentafsiran ayat 5) 



"Hanya Engkau sahaja Tuhan yang kami sembah dan hanya 
kepada Engkau sahaja kami pohon pertolongan "(S) 

Inilah satu lagi dasar 'aqidah pokok yang lahir dari 
dasar-dasar 'aqidah pokok yang lepas yang telah 
diterangkan di dalam surah ini, iaitu 'aqidah tiada 
ibadat melainkan untuk Aliah dan tiada permohonan 
pertolongan melainkan kepada Allah. 

Di sini juga satu lagi persimpangan jalan, iaitu 
persimpangan jalan yang memisahkan di antara 
kebebasan mutlak dari seluruh bentuk perhambaan 
dengan perhambaan mutlak kepada sesama manusia. 

Ibadat Dalam Islam Membebaskan Manusia 
Dari Perhambaan 

Dasar 'aqidah ini merupakan sebuah perisytiharan 
hari kelahiran kebebasan manusia yang mutlak dari 
perhambaan kepada kepercayaan-kepercayaan yang 
karut-marut dan dari perhambaan kepada peraturan- 
peraturan dan undang-undang yang diciptakan 
manusia. Andainya Allah itu sahaja Tuhan yang 
disembah dan dipohon pertolongan, maka selama 
itulah hati manusia bebas dari perhambaan kepada 
peraturan-peraturan dan undang-undang ciptaan 
manusia dan dari perhambaan kepada tokoh-tokoh di 
samping ia bebas dari perhambaan kepada dongeng- 
dongeng dan kepercayaan-kepercayaan yang karut- 
marut. 

Di sini diterangkan sikap orang Muslim terhadap 
kuasa-kuasa manusia dan kuasa-kuasa alam tabii. 

Bagi seseorang Muslim kuasa-kuasa manusia itu 
terbahagi kepada dua jenis: Satu kuasa yang 
mendapat hidayah, beriman kepada Allah dan 
menurut jalan Allah. Kuasa inilah yang harus 
disokong olehnya dan diberi kerjasama untuk 
menegakkan kebajikan, kebenaran dan kebaikan. 
Satu lagi kuasa ialah kuasa yang sesat yang tidak' 
mempunyai hubungan dengan Allah dan tidak 
mengikut jalan-Nya. Kuasa inilah yang harus 
diperangi, ditentang dan dicemburui olehnya. 
Seorang Muslim tidak harus gentar kepada kuasa- 
kuasa yang sesat itu sama ada besar atau zalim, 
kerana kuasa yang sesat dan terputus dari kekuatan 
Allah tiada lagi mempunyai kekuatan yang haqiqi, ia 
telah kehilangan makanan tetapnya yang dapat 
memelihara tenaga kekuatannya, la adalah sama 
seperti nasib serpihan-serpihan sebuah bintang yang 
bernyala, iaitu ia hanya sebentar sahaja bernyala, 
kemudian ia beransur-ansur malap, mendingin dan 
terus padam biarpun bagaimana besar saiz serpihan- 
serpihan itu. Tetapi sebiji atom yang kecil yang 
berhubung dengan sumbernya yang memancarkan 
sinar itu tetap kekal kekuatannya, kepanasannya dan 
cahayanya: 



“Berapa banyak kumpulan yang sedikit telah mengalah-kan 
kumpulan yang ramai dengan izin Allah?" 

(Surah al-Baqarah: 249) 

Yakni mereka dapat mengalahkan kumpulan yang 
ramai itu dengan sebab mereka mempunyai 
hubungan dengan Allah selaku sumber kekuatan 
yang pertama dan kerana mereka mengambil 
kekuatan mereka dari Allah, satu-satunya sumber 
seluruh kekuatan dan kemuliaan. 

Sikap Seorang Muslim Terhadap Kuasa Alam 

Sikap seseorang Muslim terhadap kuasa-kuasa alam 
pula ialah sikap beramah-tamah dan bersahabat 
bukan sikap takut-takut dan bermusuh, kerana 
kekuatan manusia dan kekuatan alam adalah terbit 
dari kehendak Iradat Allah belaka dan kedua-duanya 
dikendalikan oleh kehendak Iradat Allah, kedua- 
duanya berlangsung seimbang dan saling membantu 
dalam pergerakan dan tujuan. 

'Aqidah seseorang Muslim menyarankan bahawa 
Allah telah menciptakan kuasa-kuasa alam itu untuk 
menjadi sahabat dan teman pembantu yang boleh 
bekerjasama dan untuk menjalinkan persahabatan itu 
ia harus mengkaji, mengenal pasti dan bekerjasama 
dengannya serta bersama-sama bertawajjuh kepada 
Allah selaku Tuhannya dan Tuhan kuasa-kuasa itu. 
Dan andainya kuasa-kuasa itu kadang-kadang 
mendatangkan kemerbahayaan kepada manusia, 
maka itu hanya merupakan akibat dari sikap manusia 
yang tidak mengkajinya dengan teliti dan tidak 
mempunyai pengetahuan yang cukup tentang 
undang-undang yang mengendalikan perjalanannya.. 

Ungkapan Yang Tidak Sopan Dari Pemikiran Barat 

Biasanya orang-orang Barat yang mewarisi 
kepercayaan jahiliyah Roman menggunakan 
ungkapan "menakluk alam" untuk menyatakan 
sesuatu kejayaan mempergunakan kuasa-kuasa alam. 
Ungkapan ini jelas menggambarkan satu pandangan 
jahiliyah yang putus hubungan dengan Allah dan 
dengan roh alam buana yang patuh kepada Allah. 
Sedangkan seseorang Muslim, yang mempunyai 
hubungan yang baik dengan Allah Tuhannya yang 
Maha Penyayang dan Maha Pengasih dan juga 
mempunyai hubungan yang mesra dengan roh alam 
buana yang bertasbih kepada Allah Tuhan yang 
memelihara semesta alam, adalah tetap beranggapan 
bahawa di sana ada lagi hubungan yang lain dari 
hubungan menakluk yang kasar itu. la beranggapan 
bahawa Allah itulah Pencipta seluruh kuasa-kuasa 
alam itu; Allah ciptakan kuasa-kuasa itu mengikut 
satu peraturan yang sama supaya kuasa-kuasa itu 
dapat bekerjasama untuk mencapai matlamat- 
matlamat yang telah ditentukan kepadanya mengikut 
peraturan itu. Sejak dari awal, kuasa-kuasa itu telah 
diciptakan Allah supaya dapat digunakan oleh 
manusia, kerana itu Allah memberi 
kemudahankemudahan kepada mereka untuk 

menemui rahsia-rahsia kuasa itu dan mengenal 
pastikan peraturan-peraturannya. Oleh sebab itu 
manusia harus bersyukur kepada Allah apabila ia 
berjaya mendapat pertolongan dari mana-mana kuasa 
itu kerana Aliahlah yang menundukkan kuasa-kuasa 
itu untuk digunakan mereka dan bukan mereka yang 
dapat menaklukinya. Firman Allah 'Azzawajalla: 

"Dan Dia menundukkan untuk kamu apa yang ada di langit 
dan apa yang ada di bumi semuanya daripada-Nya." 

(Surah al-Jathiyah: 13) 

Dengan sikap sedemikian, hati seorang Muslim 
tidak akan dipenuhi dengan anggapan-anggapan 
yang salah terhadap kuasa-kuasa alam dan tidak akan 
timbul perasaan-perasaan cemas dan takut terhadap 
kuasa-kuasa itu. la hanya beriman, menyembah dan 
memohon pertolongan kepada Allah yang Tunggal 
sahaja, kerana kuasa-kuasa alam itu adalah dari 
ciptaan Allah belaka, la mengkaji dan mempelajari 
rahsia-rahsia kuasa alam, dan dari kajiannya itulah ia 
mendapat pertolongan dari kuasa-kuasa itu dan 
mengetahui rahsia-rahsianya yang membolehkannya 
hidup bersama-sama kuasa-kuasa itu di sebuah alam 
yang mesra dan dalam hubungan persahabatan yang 
baik. Alangkah indahnya sabda Rasulullah s.a.w. 
ketika beliau merenung Bukit Uhud: 

•iptjj J^>- IJLa 

"Bukit ini sayangkan kita dan kita juga sayangkannya." 

Dalam kata-kata ini terbayang segala perasaan kasih 
mesra yang tersemat di dalam hati Muslim yang 
utama, Muhammad s.a.w., yang terjalin di antaranya 
dengan kejadian-kejadian alam di ruangannya yang 
besar dan kasar. 

(Pentafsiran ayat 6) 

Setelah menjelaskan dasar-dasar 'aqidah yang asasi 
dalam kefahaman Islam dan menjelaskan konsep 
tawajjuh kepada Allah yang Tunggal, iaitu konsep 
yang menentukan segala ibadat dan memohon 
pertolongan kepada Allah yang Tunggal sahaja, maka 
ayat yang berikut menjelaskan pula cara amali untuk 
bertawajjuh dengan berdo'a kepada Allah dalam 
bentuknya yang umum sesuai dengan suasana dan 
sifat surah ini: 



"Tunjukkan kami jalan yang lurus. "(6) 


Kepentingan Hidayah Kepada Seorang Mu'min 

Maksudnya kurniakan taufiq kepada kami untuk 
mengenal pastikan jalan yang lurus, dan selepas 
mengenalinya kurniakaniah pula taufiq kepada kami 
untuk mengikut jalan yang lurus itu dengan penuh 
kejujuran. 


Mengenal dan berjalan di atas jalan yang lurus itu 
merupakan hasil dari hidayah, pemeliharaan dan 
rahmat Allah. Bertawajjuh kepada Allah dengan 
berdo'a merupakan hasil dari kepercayaan bahawa 
Allah itulah satu-satunya Tuhan yang berkuasa 
memberi pertolongan. 

Hidayah inilah merupakan perkara yang paling 
penting bagi seseorang Mu'min. la merupakan 
perkara utama yang harus dipinta pertolongan Allah 
untuk mencapaikannya. Mendapat hidayah ke jalan 
yang lurus itulah jaminan kebahagiaan hidup di dunia 
dan Akhirat. Hidayah ke jalan yang lurus pada 
hakikatnya ialah hidayah yang memimpin fitrah 
manusia kepada undang-undang Allah yang 
mengatur dan memperseimbangkan di antara harakat 
manusia dengan harakat alam al-wujud seluruhnya 
menuju kepada Allah Tuhan Semesta Alam. 

[Pentafsiran ayat 7) 

Ayat yang berikut menjelaskan sifat jalan yang lurus 
itu: 

i Sljol LfOjt J 9 <jtO 

"Iaitu jalan orang-orang yang Engkau telah kurniakan ni'mat 
ke atas mereka, bukan jalan orang-orang yang Engkau 
murkai dan bukan pula jalan orang-orang yang sesat."(7) 

Yakni jalan orang-orang yang Allah kurniakan 
ni'mat-Nya kepada mereka bukan jalan orang-orang 
yang dimurkai-Nya, iaitu mereka yang mengenal jalan 
yang benar, kemudian mereka menyimpang darinya 
atau mereka yang sesat terus dari mula-mula lagi dari 
jalan yang benar. Jalan yang lurus ialah jalan orang- 
orang yang berbahagia, yang mendapat hidayah dan 
sampai kepada Allah. 

Kelebihan Surah AI-Fatihah 

Di samping itu, inilah surah yang dipilih untuk 
dibaca berulang-ulang kali di dalam setiap solat dan 
mana-mana solat tidak sah tanpa membacanya. 
Walaupun surah ini pendek namun ia mengandungi 
dasar-dasar 'aqidah yang asasi di dalam kefahaman 
Islam dan mengandungi tawajjuh atau do'a-do'a 
kepada Allah secara sedar yang terbit dari kefahaman 
itu. 

Dialog Di Antara Allah Dengan Hamba-Nya 

Tersebut di dalam Sahih Muslim dari hadith ai-'Ala' 
ibn Abdur-Rahman Maula al-Harqah dari bapanya dari 
Abu Hurayrah dari Rasulullah s.a.w.: 

Igivalj J gy J C-«-~S 

i_j j -uJ-l : JIS ISj , JLj L» 

Ji ^ ^1 : JIS ISj j : JIS .gdUI 

:<dil JIS ^jjJI dUL> : JIS ISU :<uil JIS 

IJa : Jli c JLj j Ju*j JU : (JU Isjj (_gJLp (JA^ 
Jsl ^p<aJI Uaa| : JIS ISU c JLu U (_g.L*J j ;ju j 

^ <— ■ jjP ^ ^ J S ' c^_.3: — L I 

JL-j L> ^jl*J j IJL* : JIS 'j j 

"Aku telah membahagikan solat (al-Fatihah) kepada dua 
bahagian, separuhnya untuk-Ku dan separuh lagi untuk 
hamba-Ku dan untuk hamba-Ku apa sahaja yang dimohon- 
kan kepada-Ku, apabila hamba-Ku berkata: ( vj & 

Allah menjawab: 'Hamba-Ku telah memuji-Ku. 
Apabila hamba itu berkata:( ). Allah menjawab: 

Hamba-Ku telah memberi sanjungan kepada-Ku. Apabila 
hamba rtu berkata: (cjj-^1 ?ji Allah menjawab:"Hamba- 
Ku telah mengagung-agungkan-Ku. Dan apabila hamba rtu 
berkata: ^bj j litbl). Allah menjawab: 'Ini di 

antara hamba-Ku dengan Aku dan untuk hamba-Ku apa 
sahaja yang dipohonkan kepada-Ku. Apabila hamba itu 
berkata: jjp tiajui ljjSII il h\ 

6*^1 Vj t-ij^aiASl . Allah menjawab: 'Ini untuk 
hamba-Ku dan untuk hamba-Ku apa sahaja yang 
dipohonkan kepada-Ku."' 

Setelah maksud ayat-ayat itu dihuraikan dengan 
jelas, ternyatalah kepada kita bahawa hadith yang 
sahih ini telah mendedahkan salah satu dari rahsia- 
rahsia (kebesaran) Surah al-Fatihah ini yang dipilih 
sebagai surah yang dibaca oleh setiap Muslim 
sebanyak tujuh belas kali sehari semalam, atau 
sebanyak mana yang dikehendaki Allah untuk dia 
mengulanginya ketika ia berdiri berdo'a kepada Allah 
di dalam solat. 


